Diari Oficial de la Generalitat Valenciana


Sumari del DOGV 7426, del 18-12-2014 (2014/11176)

RESOLUCIÓ de 28 de novembre de 2014, del conseller de Governació i Justícia, per la qual s'aprova el Pla de Prevenció d'Incendis Forestals de Cocentaina.
---------------------------------------------------------------------------------------------------------------------------------------------------------

### Dades del document

Número de DOGV
:   7426

Data del DOGV
:   18-12-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/11888


Data del document
:   28-11-2014

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 28 de novembre de 2014, del conseller de Governació i Justícia, per la qual s'aprova el Pla de Prevenció d'Incendis Forestals de Cocentaina. [2014/11986]  
La Llei 3/1993, Forestal, de 9 de desembre, de la Comunitat Valenciana, establix en l'article 55.3 que les entitats locals amb terrenys forestals en el seu territori podran redactar plans locals de prevenció d'incendis que seran obligatoris per a les situades en zones d'alt risc d'incendis forestals.  
El pla local de prevenció d'incendis forestals és una peça clau en la planificació de les mesures de prevenció d'incendis forestals que s'articula en diferents nivells, des de l'àmbit de tota la Comunitat Valenciana fins al municipi.  
El Reglament de la Llei 3/1993, Forestal, de la Comunitat Valenciana, aprovat pel Decret 98/1995, de 16 de maig, del Govern Valencià, establix clarament els continguts mínims que haurà de contindre un pla local de prevenció, que són la descripció física, econòmica i sociològica del municipi, inventari i divisió en zones en funció del seu risc d'incendis, àrees d'especial protecció i prioritat de defensa, ordenances i normes d'aplicació municipal, inventari de mitjans propis i mobilitzables, protocol d'actuació en funció dels distints graus d'alerta d'incendi i cartografia referent als punts anteriors.  
  
El Pla Local de Prevenció d'Incendis Forestals de Cocentaina (Alacant) va ser aprovat pel ple de l'Ajuntament en sessió ordinària de data 18 de setembre de 2014.  
Conforme amb l'anterior, vist que el pla complix el que disposa la legislació vigent en la matèria i a proposta de la directora general de Prevenció, Extinció d'Incendis i Emergències, resolc:  
  
U. Aprovació del pla  
Aprovar el Pla Local de Prevenció d'Incendis Forestals de Cocentaina (Alacant) com a directriu tècnica en la matèria en l'àmbit del municipi.  
El Pla està estructurat en els blocs següents:  
1. Introducció  
- Antecedents  
- Objectius generals  
- Objectius específics  
- Aprovació del Pla Local de Prevenció d'Incendis Forestals  
- Vigència del pla  
- Situació del terme municipal  
- Marc normatiu  
2. Descripció del municipi  
- Medi físic  
- Fisiografia  
- Geologia  
- Geomorfologia  
- Hidrografia  
- Hidrogeologia  
- Clima  
- Vegetació  
- Fauna  
- Paisatge  
- Masses forestals  
- Medi socioeconòmic  
3. Anàlisi del risc d'incendis  
- Estudi històric d'incendis  
- Estadística  
- Ús recreatiu  
- Activitats ludicofestives  
- Treballs en l'entorn forestal  
- Punts d'abocament  
- Línies elèctriques  
- Ferrocarril  
- Perillositat  
4. Àrees d'especial protecció  
- Càlcul de la vulnerabilitat del medi  
5. Prioritats de defensa  
6. Inventari de mitjans i infraestructures existents  
- Inventari de mitjans propis i mobilitzables  
- Protocols d'actuació en funció dels distints graus d'alerta d'incendis  
7. Inventari d'infraestructures existents  
8. Proposta d'actuacions  
- Proposta de prevenció de causes  
- Proposta d'infraestructures  
9. Annexos  
- Pla local de cremes  
- Pla de defensa davant d'incendis a l'àrea recreativa de Sant Cristòfol  
- Programació econòmica i temporal  
10. Cartografia  
  
Dos. Caràcter subsidiari  
Les disposicions contingudes en el Pla Local de Prevenció d'Incendis Forestals de Cocentaina són la directriu tècnica en esta matèria en l'àmbit del municipi, sense perjuí del seu caràcter subsidiari en l'aplicació a les establides en la normativa general de prevenció d'incendis forestals i al que establix la Resolució de 31 de març de 2014, del conseller de Governació i Justícia, per la qual s'aprova el Pla de Prevenció d'Incendis Forestals de la Demarcació Forestal d'Alcoi (DOGV 7264, 30.04.2014).  
  
Tres. Vigència del pla  
Amb caràcter general, el pla té una vigència de 10 anys, amb revisions parcials cada 5 anys.  
  
Quatre. Modificacions del pla local de cremes  
Es faculta la directora general de Prevenció, Extinció d'Incendis i Emergències perquè, en l'àmbit de les seues competències, puga aprovar modificacions posteriors de les disposicions previstes en el pla local de cremes inclòs dins de la normativa del present Pla local de prevenció d'incendis forestals.  
  
Contra la present resolució, que entrarà en vigor l'endemà de la seua publicació en el Diari Oficial de la Comunitat Valenciana, les persones interessades podran interposar recurs contenciós administratiu en el termini de dos mesos, comptats a partir de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei reguladora de la jurisdicció contenciosa administrativa.  
Tot això sense perjuí de la interposició del recurs potestatiu de reposició davant del conseller de Governació, en el termini d'un mes comptador des de l'endemà de la seua publicació en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
València, 28 de novembre de 2014.- El conseller de Governació i Justícia: Luis Santamaría Ruiz.